[{"text_idx": "#000001", "text": "Taldearen izen bera aukeratu dau Neomak taldeak euren lehenengo lanari izena emoteko, grezieraz Ilargi barriak esan nahi dauen berbea. Zazpi emakume gazte, bizitza osoan trikiti munduan sustraituta egon - Kepa Junkeragaz sorginak bezela alkar ezagutu eta munduko txoko askotako oholtzetan ibilitakoak- baina gaur egungo musika barriagoak be jorratzen dituenak dira taldekideak. Bien arteko buztartze berezi bat egin eta proiektu tradizionala eta barritzailea sortu dabe, soinu organikoak teknologia barriakaz naturaltasunez buztartuz. Libre, nahi dabena sortuz eta erakutsiz, trikitixa tradizionala elektronikaz busti dabe, entzulea jantzan jarteko asmoz."}]